દાયકાઓથી માત્રને માત્ર ફાઈલમાં પુરાયેલ રહેલો રાજકોટ-સુરેન્દ્રનગર બ્રોડગેજ રેલવે પ્રોજેકટ આખરે સાકાર થવા તરફ આગળ વધી રહ્યો છે. પશ્ર્ચિમ રેલવેના મુંબઈ સાથેના એડમિનિસ્ટ્રેટિવ ઓફિસર દ્વારા ગુજરાત સરકારને આ સંદર્ભે જમીન સંપાદન માટે પત્ર પાઠવતા ગુજરાત સરકારના નાયબ સેક્રેટરી દિલીપ ઠાકરે આ અંગે સંબંધિત જિલ્લાના પ્રાંત અધિકારીઓને જમીન સંપાદનની કામગીરી તાત્કાલીક હાથ ધરવાની સૂચના આપી છે.